Kroonikast selgub, et Reinevere külasse jõudes lasksid ristijad kohalikud elanikud sinna kokku tulla (HCL XXIV: 5). Siinkohal tuleb märkida, et ristijate käitumine Reineveres erines nende tavalisest praktikast - Nurmekunde kihelkonda ristides tegid nad peatuse igas suuremas külas, Reineveres aga  lasksid kohalikud enda juurde kutsuda (HCL XXIV: 5). Mis sellise käitumise põhjustas, pole teada. Ehk soov oma võistlejaid taanlasi ennetada?